**KLAIPĖDOS TURIZMO MOKYKLOS**

**DIREKTORIAUS AUDRIAUS KURLAVIČIAUS**

**METŲ VEIKLOS ATASKAITA**

2020 m. sausio 20 d. Nr. 1

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2019 metų veiklos planą buvo siekiama mokyklos strateginių tikslų – gerinti profesinio mokymo kokybę bei veiksmingumą, profesinio rengimo patrauklumo didinimo, mokytojų ir mokinių kūrybiškumo, novatoriškumo, verslumo stiprinimo. Mokykloje sėkmingai įgyvendinamos Virėjo, Konditerio, Padavėjo ir barmeno, Finansinių paslaugų teikėjo modulinės profesinio mokymo programos bei Poilsio paslaugų agento ir Sporto klubo veiklos organizatoriaus mokymo programos.Plėtojant mokinių pasiekimų ir socialinių įgūdžių tiriamąją veiklą buvo atliktas tyrimas „Mokinio individualios pažangos stebėjimo sistemos efektyvinimas (mokytojų ir mokinių)“ ir padaryta išvada, kad nors ir nežymiai, bet pavyko pasiekti aukštesnių mokymosi rezultatų. Todėl nuspręsta ir toliau skatinti, mokyti mokinius siekti optimalios asmeninės sėkmės, taisyti mokymosi spragas ir vadovauti pačių mokymuisi. Atliktas mokyklos veiklos kokybės vertinimas pagal sritį 2. Ugdymas(is) ir mokinių patirtys, tema 2.2. Vadovavimas mokymuisi, rodiklis 2.3.1. Mokymasis. Namų darbų tikslingumas. Išvadose akcentuojama, kad yra tikslinga skirti namų darbus, tačiau jie turėtų būti labiau orientuoti į mokinių kūrybingumo ugdymą.Įgyvendinant tarpdalykinį bendradarbiavimą per 2019 metus mokykloje pravesta 16 integruotų pamokų (45% daugiau nei 2018 m.), mokytojai dalijosi gerąja patirtimi „Mokytojas mokytojui“ ir pravedė bei aptarė 9 atviras pamokas (28% daugiau nei 2018 m.), 6 seminarus-praktikumus mokyklos bendruomenei (50% daugiau nei 2018 m.). Mokyklos mokomajame restorane, kuriame kasdien lankosi ir svečiai iš įvairių įstaigų, vyko Europos šalių, lietuviškų patiekalų „Ką valgė mūsų senoliai“ pristatymas-degustavimas, organizuotos Kūčių patiekalų dienos, demonstruota serviruotė šv. Kalėdų šventės proga. Mokykloje organizuota konditerių profesijos mokinių paroda „Kalėdų miestas“. Apie šią parodą paruošti 4 reportažai ne tik Lietuvos, bet ir užsienio spaudoje bei televizijoje.Plėtojant bendradarbiavimą su Užimtumo tarnyba prie Lietuvos Respublikos socialinės apsaugos ir darbo ministerijos buvo vykdomas tęstinis profesinis mokymas. Per 2019 m. 30 tęstinio profesinio mokymo mokinių sėkmingai dalyvavo asmens įgytų kompetencijų vertinime bei jiems suteiktos kvalifikacijos: konditerio - 9, virėjo - 21. Darbo patirties būdu įgytos kompetencijos įvertintos 1 asmeniui.Siekiant skleisti informaciją apie mokyklos veiklą visuomenei, mokykloje vykdomas profesinis orientavimas. Per 2019 metus mokykloje apsilankė daugiau nei 900 asmenų (55% daugiau nei 2018 m.). Mokykla atvira ne tik vietos bendruomenei, bet ir visiems besidomintiems jos veikla. Vesti tęstiniai mokymai „DFDS Seaways“ virtuvės ir aptarnaujančio personalo darbuotojams. Pagal neformaliojo suaugusiųjų švietimo programą „Sveiko gaminimo pagrindai“ vykdyti mokymai, kuriuose dalyvavo 20 Klaipėdos miesto gyventojų. Taip pat pravestas seminaras miesto bendruomenei „Sveikatai palankių patiekalų gaminimas žemoje temperatūroje („Sous vide“) būdu“.Stiprinant mokytojų ir mokinių kūrybiškumą, novatoriškumą, verslumą, mokymo(si) procese taikomi mokinius aktyvinantys mokymo metodai kaip probleminis mokymas, diskusijos, refleksija, projektų metodas, savęs įsivertinimo metodas, vykdoma tarpdalykinė integracija, pažintinės ekskursijos ir išvykstamosios pamokos, taikomi darbo grupėse metodai, integruotos savarankiško darbo ir praktinės užduotys ir pan. Šie metodai ugdo mokinių kūrybiškumą, plečia bendrąsias bei specialiąsias kompetencijas. Mokytojų kvalifikacijai tobulinti organizuoti seminarai „Mokiniai ir aplinka. Mokyklos bendruomenės tarpusavio santykių ypatumai“ bei „ Streso valdymas ir sąmoningumo ugdymas“.Mokiniams 2019 m. buvo sudarytos sąlygos ir jie aktyviai dalyvavo įvairiuose konkursuose, olimpiadose ir varžybose bei pelnė prizines vietas. Dalyvauta Baltijos šalių kulinarijos konkurse „Baltic Culinary Heritage“ Latvijoje, AEHT (Europos viešbučių ir turizmo mokyklų asociacija) konferencijoje ir profesinio meistriškumo konkursuose Kroatijoje, iškovotos trečioji ir antroji vietos nacionaliniame padavėjo ir barmeno profesinio meistriškumo konkurse, antroji ir pirmoji vietos tarptautiniame konditerių konkurse „Klasika naujai“.2019 m. mokykla sėkmingai įgyvendino 2 Erasmus+ programos projektus „Pameistrystė ir įgūdžių tobulinimas darbo vietoje“ ir „Kokybės gerinimas profesiniame mokyme“. Stažuotis išvyko 24 mokytojai ir administracijos atstovai bei 48 mokiniai. Pagal Nordplus Junior projektą „Kuriame sėkmingą ateitį“ įvykdyti mokinių mainai su Rygos turizmo ir kūrybinės pramonės šakų technikos mokykla (20 mokinių). |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tobulinti mokytojų etatinio darbo apmokėjimo sistemos modelį mokykloje. | Mokytojų darbo apmokėjimas vykdomas teisės aktų nustatyta tvarka | 1.Pakeista darbo apmokėjimo tvarka pagal naujus teisės aktus.2. Pakeistos mokytojų darbo sutartys. | 1.Atnaujintas Klaipėdos turizmo mokyklos darbuotojų darbo apmokėjimo sistemos tvarkos aprašas (patvirtintas mokyklos direktoriaus 2019 m. rugsėjo 5 d. įsakymu Nr. VK-179). Visi darbuotojai supažindinti su aprašu pasirašytinai.2.Mokytojams, kuriems pasikeitė darbo krūvis, pakeistos darbo sutartys. |
| 1.2. Užtikrinti mokymą pagal modulines profesinio programas, atsisakant to paties pavadinimo dalykinių programų | Vykdomas modulinis mokymas | Įgyvendinamų modulinių programų skaičiaus dalies nuo bendro pirminio profesinio mokymo programų skaičiaus 2019–2020 m. m. didėjimas lyginant su 2018–2019 m. m. | 2018-2019 m.m. 8 mokykloje įgyvendinamos programos buvo modulinės (iš 11), tai sudarė 73%.2019-2020 m.m. 10 mokykloje įgyvendinamų programų yra modulinės (iš 13), tai sudaro 77%. |
| 1.3. Atlikti mokyklos bendrabučio renovacijos darbus | Pagerintos gyvenimo sąlygos mokyklos bendrabutyje | Atlikta patalpų rekonstrukcija, įvesta priešgaisrinė signalizacija, įrengta 20 naujų kambarių. | Mokyklos bendrabutyje atlikta patalpų rekonstrukcija, įvesta priešgaisrinė signalizacija, įrengiamos 22 gyvenamosios vietos.  |
| 1.4. Suaugusiųjų tęstinio profesinio mokymo organizavimas  | Vykdomas tęstinis profesinis mokymas | Asmenų, dalyvavusių tęstiniame profesiniame mokyme 2019 metais, skaičius (pokytis lyginant su 2018 metais) | 2019 m. tęstiniame mokyme dalyvavo 50 asmenų (2018 m.-43 asmenys). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. - | - |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Kuruota Maisto pramonės ūkio srities ekspozicija tarptautinėje mokymosi, studijų ir karjeros planavimo parodoje „Studijos 2019“, Vilniuje, 2019 m. vasario 7-9 d. | Maisto pramonės srities populiarinimas leido sėkmingiau komplektuoti mokinių grupes mokykloje. |
| 3.2. Organizuotas mokyklos dalyvavimas renginyje „Studijų regata‘19“ Klaipėdos „Švyturio“ arenoje 2019 m. sausio 11 d. | Mokyklos populiarinimas leido sėkmingiau komplektuoti mokinių grupes mokykloje. |
| 3.3. Įgyvendinti papildomi mokinių priėmimai (rudens ir žiemos) į mokyklą. | Pasirašyta 14 mokymosi sutarčių pagal virėjo ir konditerio mokymo programas. |
| 3.4. 2019 m. rugsėjo 30 d. Patikėjimo sutartimi perimtas Valstybes turtas ir jis užregistruotas JAR. | Tinkamai įgyvendinamos LR Viešųjų įstaigų įstatymo nuostatos. |
| 3.5. Pradėtas bendradarbiavimas su UAB „Minordija“ dėl mokinių rėmimo. Parengti ir Klaipėdos turizmo mokyklos direktoriaus 2019-01-07 įsakymu Nr. VK-3 patvirtinti UAB „Minordija“ įsteigtos paramos Klaipėdos turizmo mokyklos mokiniams skyrimo nuostatai. | UAB „Minordija“ skyrė vienkartinę ir ilgalaikę finansinę paramą mokyklos mokiniams, besimokantiems pagal konditerio mokymo programą. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Strateginio mąstymo ir pokyčių valdymo.  |
| 6.2. Švietimo įstaigos partnerystės ir bendradarbiavimo. |

Direktorius Audrius Kurlavičius 2020-01-20